Diari Oficial de la Generalitat Valenciana


Sumari del DOGV 8012, del 31-03-2017 (2017/1690)

Notificació de la sentència dictada en el procediment de modificació de mesures número 298/2016.
------------------------------------------------------------------------------------------------

### Dades del document

Número de DOGV
:   8012

Data del DOGV
:   31-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1690


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment de modificació de mesures número 298/2016. [2017/1690]  
Procediment: assumpte civil 000298/2016.  
Assumpte: modificació de mesures del supòsit contenciós 000298/2016.  
Part demandant: Miguel Romero Villaescusa.  
Part demandada: Esther María Angulo Cáceres.  
Sobre: modificació de mesures no consensuades.  
En el judici a què es fa referència s'ha dictat la resolució que, literalment, és com segueix:  
  
«Jutjat de Primera Instància i Instrucció número 3 d'Elda  
Assumpte: modificació de mesures número 298/2016 (divorci núm. 565/2009).  
Demandant: Miguel Romero Villaescusa.  
Procurador: sr. Pérez Palomares.  
Lletrada: sra. Pérez Tornero.  
Demandada: Esther María Angulo Cáceres, en rebel·lia processal.  
Ministeri Fiscal: Isabel Boronat Marín.  
Sentència número 46 /2017  
Elda, 27 de febrer de 2017  
José María Bernabeu Vergara, jutge del Jutjat de Primera Instància i Instrucció número 3 d'Elda i partit, he vist i examinat aquestes actuacions de modificació de mesures número 298/2016, entre les parts; d'una, com a demandant, Miguel Romero Villaescusa, representat pel procurador dels tribunals el senyor Pérez Palomares i assistit de la lletrada la senyora Pérez Tornero, i d'una altra, com a demandada, Esther María Angulo Cáceres, en rebel·lia processal, sobre modificació de mesures adoptades prèviament en el procés de divorci matrimonial (actuacions núm. 625/2006 del Jutjat núm. 4 d'Elda), i amb la intervenció del Ministeri Fiscal, representat per la senyora Boronat Marín, en defensa i protecció dels interessos del fill menor afectat en el procés; he dictat aquesta sentència sobre la base i l'estimació dels següents:  
[...]  
Dispositiva  
Estime íntegrament la demanda formulada pel procurador dels tribunals el senyor Pérez Palomares, en nom i representació de Miguel Romero Villaescusa, i dispose la modificació de les mesures disposades en la sentència de divorci dictada pel Jutjat de Primera Instància número 4 d'aquesta ciutat en les actuacions número 625/2006, en el sentit d'establir la guarda i custòdia sobre el fill menor, L. (nascut en data 08.09.2000), a favor del demandant, Miguel Romero Villaescusa, sense que siga procedent fixar en aquest moment i sense perjudici del que en un futur pertoque, un règim de visites a favor de la mare demandada, Esther María Angulo Cáceres, la localització de la qual es desconeguda, i fixar una pensió d'aliments a càrrec d'Esther María Angulo Cáceres a favor del fill menor de cent huitanta euros mensuals (180 ?), que caldrà abonar en el compte bancari que el pare designe per mesos anticipats entre els cinc primers dies de cada mes. Aquesta quantitat tindrà l'increment i l'actualització que derive de la variació anual de l'índex de preus de consum o índex que el substituïsca. Cada progenitor abonarà a mitges les despeses extraordinàries que deriven del fill menor.  
  
Mantinc, pel que fa a la resta, els termes que es van dictar en la sentència de divorci de data 15 d'abril de 2008.  
No s'estimen motius per a imposar les costes processals a cap dels litigants.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació davant de l'Audiència Provincial d'Alacant (art. 455 LEC). El recurs d'apel·lació s'interposarà davant d'aquest jutjat dins del termini de 20 dies, comptador des de l'endemà de la notificació d'aquesta resolució, i en la interposició del recurs, l'apel·lant haurà d'expressar les al·legacions en què es base la impugnació, a més d'esmentar la resolució objecte d'apel·lació i els pronunciaments que impugna, tal com estableix l'article 458 de la Llei d'enjudiciament civil.  
Aquesta és la meua sentència, que pronuncie, mane i firme, José María Bernabeu Vergara, jutge al Jutjat de Primera Instància i Instrucció número 3 d'Elda i partit.»  
  
Atés que es desconeix el domicili o la residència actuals de la part demandada, mitjançant la resolució d'aquesta data, el jutge, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat la publicació d'aquest edicte al tauler d'anuncis d'aquest jutjat, per a portar a efecte la diligència de notificació de la resolució continguda en els seus propis termes a la demandada, Esther María Angulo Cáceres, en parador ignorat.  
  
Elda, 28 de febrer de 2017.- La lletrada de l'Administració de justícia: M.ª José Giner González.